Diari Oficial de la Generalitat Valenciana


Sumari del DOGV 3303, del 07-08-1998 (1998/6619)

ORDRE de 27 de juliol de 1998 de la Conselleria d'Economia, Hisenda i Administració Pública, per la qual es valida l'autorització de la fusió per absorció de la Caixa d'Estalvis i Mont de Pietat de Castelló en la Caixa d'Estalvis de València.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3303

Data del DOGV
:   07-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6619


Data del document
:   27-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 27 de juliol de 1998 de la Conselleria d'Economia, Hisenda i Administració Pública, per la qual es valida l'autorització de la fusió per absorció de la Caixa d'Estalvis i Mont de Pietat de Castelló en la Caixa d'Estalvis de València. [1998/L6619]
  
Les assemblees generals de la Caixa d'Estalvis de València i de la Caixa d'Estalvis i Mont de Pietat de Castelló, en sessions realitzades, ambdues, el 16 de març de 1991, adoptaren l'acord de fusió d'aquestes institucions.
  
Amb data 2 d'octubre de 1991, es dictà l'ordre de la Conselleria d'Economia i Hisenda, per la qual s'autoritzà l'esmentada fusió entre les dues caixes d'estalvis. L'esmentat acte administratiu d'autorització va ser impugnat davant la jurisdicció contenciosa administrativa, i resultà anul·lat per la Sentència núm. 13/94 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. L'esmentada sentència manca de fermesa en estar recorreguda en cassació davant el Tribunal Suprem per la Generalitat Valenciana.
  
Amb posterioritat, la disposició addicional segona de la Llei 4/1997, de 16 de juny, de la Generalitat Valenciana, de modificació de la Llei de la Generalitat Valenciana 1/1990, de 22 de febrer, sobre Caixes d'Estalvis, recollida en la seua integritat per la disposició addicional tercera del text refós de la Llei sobre Caixes d'Estalvis, aprovat pel Decret Legislatiu 1/1997, de 23 de juliol, del Govern Valencià, estableix la possibilitat de prorrogar excepcionalment el mandat dels consellers, en determinades circumstàncies, sota autorització administrativa i amb limitació temporal de tres mesos, amb la finalitat de garantir la continuïtat i regularitat del funcionament dels òrgans de govern, tal com s'indica en el mateix preàmbul d'aquesta llei, donant cobertura d'aquesta manera a situacions com la que es produeix en març de 1991 i que va donar lloc a la fusió de les dues caixes d'estalvis anteriorment esmentades.
  
La inclusió de l'esmentada disposició addicional té el seu antecedent més immediat en l'article 10 del Decret 81/1990, de 28 de maig, del Consell de la Generalitat Valenciana, de desplegament de la Llei sobre Caixes d'Estalvis en matèria d'òrgans de govern, en el qual s'estableix que el període de mandat dels membres dels òrgans de govern s'entendrà complit en la data de realització de l'assemblea general en la qual es produïsca la incorporació dels nous consellers generals. Així mateix, aquesta norma s'emmarca en el principi jurídic general de pròrroga fins la realització de noves eleccions, que per als administradors de les societats anònimes es troba recollit en la legislació específica d'aquestes i, en particular, en l'article 145 del Reglament del Registre Mercantil.
  
A aquest efecte, la Caixa d'Estalvis de València, Castelló i Alacant, Bancaixa, successora universal de l'extinta Caixa d'Estalvis i Mont de Pietat de Castelló, y de l'anteriorment denominada Caixa d'Estalvis de València, ha sol·licitat l'autorització prevista en l'esmentada disposició addicional tercera del text refós de la Llei sobre Caixes d'Estalvis, autorització que li ha sigut concedida per l'Institut Valencià de Finances amb data 17 de juliol de 1998. Així mateix, Bancaixa ha sol·licitat la validació de l'autorització de la fusió entre la Caixa d'Estalvis i Mont de Pietat de Castelló i la Caixa d'Estalvis de València, amb efectes des del 2 d'octubre de 1991.
  
Per tot això, d'acord amb el que estableixen els articles 57.3 i 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de las funcions atribuïdes per l'article 13 del text refós de la Llei sobre Caixes d'Estalvis, aprovat pel Decret Legislatiu 1/1997, de 23 de juliol, del Govern Valencià,
  
ORDENE
  
Article únic
  
Es valida l'autorització de la fusió per absorció de la Caixa d'Estalvis i Mont de Pietat de Castelló en la Caixa d'Estalvis de València (en l'actualitat, Caixa d'Estalvis de València, Castelló i Alacant, Bancaixa), amb efectes des del 2 d'octubre de 1991.
  
DISPOSICIÓ FINAL PRIMERA
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
DISPOSICIÓ FINAL SEGONA
  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptats des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria d'Economia, Hisenda i Administració Pública, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 de juliol de 1998
  
El conseller d'Economia, Hisenda i Administració Pública,